GENCO กระฉูด 9% ทำนิวไฮรอบ 3 ปี 10 เดือน รับแผนแตกไลน์ธุรกิจกัญชา
ราคาหุ้น GENCO กระฉูด 2 วันต่อเนื่อง ล่าสุดบวก 9% ทำนิวไฮรอบ 3 ปี 10 เดือน รับแผนแตกไลน์ธุรกิจกัญชา
ราคาหุ้น GENCO กระฉูด 2 วันต่อเนื่อง ล่าสุดบวก 9% ทำนิวไฮรอบ 3 ปี 10 เดือน รับแผนแตกไลน์ธุรกิจกัญชา
19 พ.ค. 2564

ผู้สื่อข่าวรายงานว่า บริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO วันที่ 19 พ.ค.2564 ณ เวลา 10.20 น. อยู่ที่ระดับ 1.16 บาท บวก 0.10 บาท หรือ 9.43% ด้วยมูลค่าซื้อขาย 52.81 ล้านบาท

โดยราคาหุ้นปรับตัวขึ้นอย่างมีนัยสำคัญ 2 วันติดต่อกัน ทำจุดสูงสุดในรอบ 3 ปี 10 เดือน โดยเทียบตั้งแต่หุ้นยืนที่ระดับ 1.16 บาท เมื่อวันที่ 14 ก.ค.2560 หลังจากวานนี้ (18 พ.ค.2564) บริษัท เจนโก้ เมดิคอล จำกัด ซึ่งเป็นบริษัทย่อยในเครือ บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO รายงานการลงนามบันทึกความเข้าใจทางวิชาการ วิจัยเทคโนโลยี และ นวัตกรรมหรือ MOU โครงการปลูกกัญชาเพื่อประโยชน์ทางการแพทย์ และเชิงพาณิชย์ ระหว่าง บริษัท เจนโก้ เมดิคอล จำกัด และ คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร เมื่อวันที่ 18 พฤษภาคม 2564